Middelsstore, kraftige, nokså knudrete trebukker. Antennene er omtrent så lange som kroppen. Pronotum er omtrent så langt som bredt, innsnevret i den bakerste delen med rundede sider og en tann midt på hver sidekant. Oversiden er ganske ujevn. Dekkvingene er parallellsidige, tvert avkuttede bak slik at de ikke dekker hele bakkroppen, med en buet rad av opphøyde knøler.